Kauden 2008 jälkeen Vaasan Palloseuran joukkue uusiutui rankasti yhdeksän pelaajan umpeutuvan sopimuksen jäätyä ilman jatkoa. Joukkue oli kuitenkin uusien pelaajien myötä lähes täydessä vahvuudessaan harjoitusten alettua. Uusi urheilutoimenjohtaja, Juha Reini, oli päävalmentaja Kärkkäisen ohella vahvasti mukana joukkueen kokoamisessa. Surkean alun vuoksi Kärkkäinen päätti erota jo toukokuussa, minkä jälkeen Reini otti valmennusvastuun yhdessä Petri Vuorisen kanssa. Tapahtuma piristi joukkuetta ja Palloseura varmistikin sarjapaikkansa edellisiä kausia aikaisemmin päätyen lopulta Veikkausliigan sijalle kahdeksan.

Joukkue ja organisaatio
-----------------------

VPS aloitti varautumisen kauteen 2009 jo edellisen vuoden syyskuussa, jolloin seura ilmoitti Juha Reinin siirtymisestä seuran urheilutoimenjohtajaksi. 
Päätöksellä pyrittiin vahvistamaan seuran urheilullista toimintaa aikaisempien nimitysten keskityttyä myyntipuolelle. Vaikka sopimus tehtiin vuodenvaihteesta eteenpäin, aloitti Reini työskentelyn heti sen julkistamisen jälkeen. Ensimmäinen tehtävä tuoreella urheilutoimenjohtajalla oli kauden 2009 joukkueen kokoaminen yhdessä päävalmentajan kanssa. Toimenkuvaan sisällytettiin myös edustusjoukkueen ja juniorityön kehittäminen.

Reinin lupauksen mukaisesti joukkueen pelaajisto vaihtui voimakkaasti kauden jälkeen. Yhteensä yhdeksän pelaajaa jäi ilman jatkosopimusta. Seurasta lähti muun muassa pitkäaikainen topparipari Koskimaa–Ikäläinen, joista jälkimmäisen sopimusneuvottelut ja niiden päätös herättivät keskustelua lehdistöä myöten. Myös Ansi Agollin tilalle hankitun Truszczyńskin sopimus jäi ilman jatkoa palkkapyynnön vuoksi, joten joukkueen puolustus uusiutui lähes täydellisesti.

Uusia pelaajahankintoja julkaistiin kuitenkin marraskuun aikana runsaasti ja joukkue olikin pääosin koossa harjoitusten alkaessa 1. joulukuuta. Reinin tavoitteet pitkäjännitteisestä työstä sekä lähialueelta ja Suomesta kootusta joukkueesta näkyivät uusissa sopimuksissa.
Nimekkäimmät vahvistukset olivat Palloseuraa aikaisemminkin edustanut Tero Koskela sekä IFK Mariehamnista hankittu toppari Jani Lyyski. Sopimuksissa panostettiin myös nuoriin hankintoihin: 20-vuotiaan Jussi Äijälän, 23-vuotiaiden Henrik Moisanderin ja Rikard Lindroosin, sekä oman seuran kasvatin Joacim Tuurin sopimukset julkaistiin yhdessä tiedotustilaisuudessa.

Helmikuussa huhuttiin puolalaisen Wisła Krakówan olevan kiinnostunut VPS:n ykkösmaalivahdista, Henri Sillanpäästä. Huhut osoittautuivat todeksi, kun Palloseura ilmoitti 13.2. seurojen päässeen sopuun siirron ehdoista. Samana aamupäivänä Sillanpää oli matkustanut Espanjaan Krakówan testileirille neuvottelemaan sopimuksestaan. Leirillä hän pelasi yhden harjoitusottelun, mutta ei vakuuttanut puolalaisten seurajohtoa. Maaliskuun alkupuolella varmistui siirron kariutuminen, joten VPS:n maalivahtitilanne ei muuttunut.

Parin ensimmäisen huonosti sujuneen pelin jälkeen kannattajat odottivat innolla huhtikuun lopussa lainapestinsä KF Tiranassa päättävän Ansi Agollin paluuta. Hän palasi sovitusti toukokuun alussa, mutta toi mukanaan albanialaisen seuran edustajan ja ilmoitti halustaan jäädä pysyvästi Tiranaan. Palloseuran johto yritti taivutella Agollia jäämään, mutta aloitti neuvottelut KF Tiranan edustajan kanssa todettuaan yrityksen turhaksi. Toimitusjohtaja Karhumäki totesi, ettei Agollin pitäminen seurassa vastoin tämän omaa tahtoa olisi ollut järkevää.

Alkukausi toi seuralle lisää yllätyksiä päävalmentaja Kärkkäisen ilmoitettua eroavansa jo viiden pelin jälkeen. Hän kertoi tiedotteessaan, ettei hänellä ollut mielestään resursseja joukkueen kurssin kääntämiseen. Ero tuli pienoisena yllätyksenä jopa seuran johdolle. VPS Oy:n hallituksen puheenjohtaja Kamppisen mukaan seura on kokenut aikaisemminkin huonoja alkukausia ja Kärkkäisen asemaa ei oltu johdon puolesta kyseenalaistettu. Uudeksi päävalmentajaksi nousi aikaisemmin kakkosvalmentajana toiminut Petri Vuorinen yhdessä Juha Reinin kanssa. Reini jatkoi myös urheilutoimenjohtajana valmennusvastuidensa ohella.

Joukkue pysyi samassa koostumuksessa elokuun loppupuolelle saakka, jolloin seura julkisti kaksi lainasopimusta. Arttu Seppälä siirtyi Interin reservijoukkueesta lainalle Vaasaan ja reilua viikkoa myöhemmin ilmoitettiin vähemmälle peliajalle jääneen Petteri Forsellin vahvistavan Lapuan Virkiää. Molemmat lainat olivat loppukauden mittaisia.

Tuore urheilutoimenjohtaja ehti olla toimessaan vain yhden kauden, kun hän ilmoitti syyskuussa erostaan. Sekä Reini itse että Palloseuran toimitusjohtaja Karhumäki olivat vaitonaisia eron syistä. Viimeinen asiasta julkisuuteen annettu tieto oli Karhumäen lupaus keskustella vielä asiasta Reinin kanssa, mutta kyseisen artikkelin jälkeen ei häntä ole mainittu urheilutoimenjohtajan toimen yhteydessä.

Olosuhteet
----------

Hietalahden stadionin kehittämissuunnitelma edistyi joulukuussa Vaasan kaupunginvaltuuston hyväksyessä sadan tuhannen euron suunnittelumäärärahan vuoden 2009 budjettiin. Tarkempaan selvitykseen valittiin kaupunginhalituksen 8.12.2008 tekemän lisäyksen jälkeen kehittämistyöryhmän ehdotuksista kaksi vaihtoehtoa. Ensimmäisessä ehdotuksessa nykyinen stadion kunnostettaisiin täyttämään liigalisenssikriteerit. Lisäksi rakennettaisiin uusi pääkatsomo, jonka yhteyteen tulisi palloiluhalli. Toisessa ehdotuksessa rakennettaisiin täysin uusi jalkapallostadion. Vaasan Palloseurassa tieto päätöksestä otettiin hyvillä mielin vastaan. Palloseuran toimitusjohtaja, Eero Karhumäki, toivoi päätöksen tyydyttävän myös liigalisenssitoimikuntaa. VPS on joutunut pelaamaan vuoden 2005 Veikkausliigaan nousunsa jälkeen poikkeusluvalla katettujen istumapaikkojen vähyyden vuoksi. Palloseura sai poikkeusluvan myös kaudeksi 2009. Lisenssikomitea edellytti seuralta stadionolosuhteiden kehittämistä.

Joukkue suunnitteli helmikuun lopulle viikon kestävää ulkomaanleiriä Helsingborgiin. Tarkoituksena oli harjoittelun lisäksi pelata kaksi kovatasoista harjoitusottelua. Suunnitelma kuitenkin hylättiin norjalaisen FK Bodø/Glimtin peruttua osallistumisensa taloudellisiin syihin vedoten. Korvaavaa vastustajaa ei löydetty, joten myös VPS peruutti matkansa. Urheilutoimenjohtaja Reinin mukaan yksi peli ei olisi riittänyt täyttämään leirin urheilullisia tavoitteita.

Kilpailut ja ottelut
--------------------

### Harjoitusottelut

VPS pelasi kauden ensimmäisen harjoitusottelunsa tammikuun lopussa vanhaa kilpailijaansa Vasa IFK:ta vastaan. Palloseura voitti Botniahallissa pelatun ottelun 3–0. Valmentaja Kärkkäisen mukaan tasoero oli selkeästi nähtävissä ja joukkue toimi ajankohtaan nähden kelvollisesti. Viikkoa myöhemmin VPS jatkoi hyviä otteitaan voittamalla ykkösessä pelaavan KPV:n samoin lukemin.

Liigacupista putoamisen jälkeen Palloseura pelasi kolme harjoitusottelua ennen Veikkausliigan alkua. Ensimmäisessä pelissä Kokkolan Palloveikot kävivät Botniahallin viereisellä tekonurmella parantamassa edellisen kohtaamisen tulostaan ja hakivat tasapelin. Pari päivää myöhemmin VPS murskasi Porin Palloilijat luvuin 7–0. Palloseura ratkaisi pelin toisen puoliajan ensimmäisen varttitunnin aikana tehdyillä viidellä maalilla.

Elokuussa VPS pelasi hyväntekeväisyysottelun Kakkosessa pelaavaa FC YPAa vastaan. Ottelu liittyi Juho Alasuutarin siirtoon YPA:sta Palloseuran riveihin. VPS oli tyly vieras vieden ottelun selvin numeroin eikä kotijoukkueen valmentaja voinut olla tyytyväinen joukkueensa esitykseen. 


|  |  |  |  |  |
| --- | --- | --- | --- | --- |
| 31. tammikuuta 2009 | Vaasan Palloseura | **3–0** | Vasa IFK |   |


|  |  |  |  |  |
| --- | --- | --- | --- | --- |
|   | Maali ~10' Smith  Maali ~60' Kainu  Maali ~70' Hietaharju | (1–0) |   | Botniahalli   |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 6. helmikuuta 2009 | Kokkolan Palloveikot | **0–3** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–1) | Maali 28' Inutile  Maali 63' Lyyski  Maali 64' Hietaharju | Kipparihalli   |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 2. huhtikuuta 2009 | Vaasan Palloseura | **1–1** | Kokkolan Palloveikot |   |


|  |  |  |  |  |
| --- | --- | --- | --- | --- |
|   | Maali 76' Koskela | (0–1) | Maali 2' Linjala | Botniahalli   |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 4. huhtikuuta 2009 | Vaasan Palloseura | **7–0** | Porin Palloilijat |   |


|  |  |  |  |  |
| --- | --- | --- | --- | --- |
|   | Maali Oma maali  Maali Inutile  Maali Kainu  Maali Kainu  Maali Nygård  Maali Hangelin  Maali Nygård | (0–0) |   | Botniahalli   |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 9. huhtikuuta 2009 | FC Kiisto | **1–1** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 53' Timonen | (0–1) | Maali 6' Hahto | Botniahalli   |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 26. elokuuta 2009 | FC YPA | **0–6** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–4) | Maali 3' Nygård  Maali 12' 25' Oma maali  Maali 20' Inutile  Maali ???  Maali ??? | PPO areena   |
| Raportti FC YPA:n sivuilla |

### Liigacup

Vaasan Palloseura osallistui vuoden 2009 Liigacupiin. Samaan lohkoon arvottiin MyPa, Honka, HJK, Jaro, KuPS ja Haka, joista VPS kohtaa kolme ensimmäistä kotonaan. Alkusarjan ottelunsa VPS ajoitti kahteen jaksoon, joissa molemmissa joukkue pelasi kolme ottelua lyhyen ajan sisällä. Aikataulua seura perusteli Liigacupin asettamilla päivämäärärajoilla sekä valmistautumisella toukokuun tiukkaan pelitahtiin Veikkausliigassa.

VPS aloitti cupin edellistä vuotta tehokkaammin. Seura ylitti vuoden 2008 kokonaispistemääränsä jo ensimmäisessä pelissä hakemalla vierasvoiton Jarosta. Seuraavat kaksi ottelua eivät tuoneet lisäpisteitä, mutta voitot Myllykosken Pallosta sekä Kuopion Palloseurasta varmistivat VPS:n jatkopaikan alkusarjasta. Voitolla viimeisestä alkusarjan pelistä Palloseura olisi saanut kotiedun puolivälieriin, mutta joukkue hävisi suurinumeroisesti Hongalle ja joutui näin matkustamaan Ahvenanmaalle ykköslohkon ilman tappioita pelanneen lohkokakkosen, IFK Mariehamnin, vieraaksi. Matkalta oli tuliaisina tappio, joten VPS:n pelit Liigacupissa loppuivat ensimmäiseen pudotuspelikierrokseen.

**Alkusarja**


|  |  |  |  |  |
| --- | --- | --- | --- | --- |
| 10. helmikuuta 2009 | FF Jaro | **0–2** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–2) | Maali 8' Saranpää  Maali 12' Hietaharju | Tellushalli   **Tuomari:** Vesa Hätilä |
| Raportti |


|  |  |  |  |  |
| --- | --- | --- | --- | --- |
| 13. helmikuuta 2009 | Vaasan Palloseura | **1–2** | Helsingin Jalkapalloklubi |   |


|  |  |  |  |  |
| --- | --- | --- | --- | --- |
|   | Maali 37' Forsell | (1–2) | Maali 2' Parikka  Maali 6' Medo | Botniahalli   **Tuomari:** Toni Pohjoismäki |
| Raportti |


|  |  |  |  |  |
| --- | --- | --- | --- | --- |
| 18. helmikuuta 2009 | FC Haka | **2–0** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 73' Viljanen  Maali 83' Innanen | (0–0) |   | Saharan keinonurmi   **Tuomari:** Miikka Lähdesmäki |
| Raportti |


|  |  |  |  |  |
| --- | --- | --- | --- | --- |
| 6. maaliskuuta 2009 | Vaasan Palloseura | **1–0** | Myllykosken Pallo |   |


|  |  |  |  |  |
| --- | --- | --- | --- | --- |
|   | Maali 42' Björk | (1–0) |   | Botniahalli   **Tuomari:** Jouni Hyytiä |
| Raportti |


|  |  |  |  |  |
| --- | --- | --- | --- | --- |
| 11. maaliskuuta 2009 | Kuopion Palloseura | **0–3** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–2) | Maali 15' Hietaharju  Maali 37' Lyyski  Maali 69' Inutile | Magnum Areena   **Tuomari:** Ville Järvenpää |
| Raportti |


|  |  |  |  |  |
| --- | --- | --- | --- | --- |
| 14. maaliskuuta 2009 | Vaasan Palloseura | **1–4** | FC Honka |   |


|  |  |  |  |  |
| --- | --- | --- | --- | --- |
|   | Maali 54' Björk | (0–1) | Maali 34' 65' Kokko  Maali 55' Perovuo  Maali 82' Savage | Botniahalli   |
| Raportti |

**Puolivälierät**


|  |  |  |  |  |
| --- | --- | --- | --- | --- |
| 21. maaliskuuta 2009 | IFK Mariehamn | **3–1** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 5' Anttilainen  Maali 20' Simunac  Maali 90' Pronevych | (2–1) | Maali 15' Berg | Jomalan tekonurmi   **Tuomari:** Tony Asunmaa |
| Raportti |

### Veikkausliiga

Otteluohjelmasta poiketen Vaasan Palloseura aloitti kautensa kotonaan FC Hakaa vastaan, koska Tampereen kaupungin mielestä Ratinan kenttä ei olisi kestänyt 18. huhtikuuta suunnitellun Tampere United -ottelun rasitusta ja oli sillä perusteella asettanut kentän käyttökieltoon. VPS pääsi pelaamaan suurimman osan ottelusta Hakaa vastaan yhden miehen ylivoimalla Sami Ristilän otettua punaisen kortin jo puolen tunnin pelin jälkeen. Kunnon maalipaikkoihin ei Palloseura kuitenkaan päässyt, joten Haka voitti ottelun yhdellä maalillaan. Seuraavassa pelissä Honkaa vastaan VPS:n peli kulki suurinumeroisesta tappiosta huolimatta jo paremmin ja joukkue sai maalitilinsä auki. Kauden ensimmäisiä pisteitään joukkue joutui kuitenkin odottamaan neljänteen otteluun saakka, jolloin VPS pelasi maalittoman tasapelin FC Lahtea vastaan. Seuraavassa ottelussa Palloseura palasi tappioiden tielle hävittyään kotonaan FF Jarolle. Päävalmentaja Kärkkäinen teki alkukauden perusteella ratkaisunsa ja erosi pian Jaro-pelin jälkeen.

Uudelle valmentajakaksikolle jäi vain kaksi päivää aikaa valmistautua vierasotteluun Turun Palloseuraa vastaan. Valmentajanvaihdos toi peliin hiukan enemmän energiaa, mutta tuloksellisesti kausi jatkui entiseen malliin 2–0 -tappiolla. TPS-pelin jälkeen joukkueella oli viikko aikaa harjoitella uusien valmentajien alaisuudessa ja VPS nappasikin kauden avausvoittonsa kauden seitsemännessä pelissään Rovaniemen Palloseuraa vastaan nousten samalla sarjataulukossa kaksi pykälää viimeiseltä sijalta. Hyvä vire jatkui vielä kahdessa seuraavassakin pelissä ennen pientä ottelutaukoa. VPS haki täydet vieraspisteet Interiltä Turusta, mikä historiallisesti on ollut vaasalaisille vaikea paikka pelata. Joukkue jatkoi suoraan Kouvolaan täydentämään tiukan viikon mittaisen otteluputkensa. Tuliaisina oli kolmas perättäinen voitto, tällä kertaa Myllykosken Pallosta.

Pienen kesätauon jälkeen VPS:llä oli edessä kolme peräkkäistä kotiottelua. Joukkueen hyvä vire jatkui ja tuloksena olivat voitot Kuopion Palloseuraa ja Jyväskylän Jalkapalloklubia vastaan. Lopulta Helsingin Jalkapalloklubi katkaisi Palloseuran viiden ottelun mittaiseksi venyneen voittoputken runsasmaalisessa ottelussa. VPS johti peliä kahteen otteeseen kahdella maalilla, mutta HJK:n toisella puoliajalla 15 minuutissa tekemät kolme maalia olivat liikaa. Ottelun jälkeen valmentaja ja urheilutoimenjohtaja Reini kritisoi YLE:n haastattelussa suorin sanoin joukkuettaan ja tuomarin toimintaa. Palloliitto huomioi puheet varoituksella epäurheilijamaisesta käytöksestä. HJK-tappion jälkeen tulokset olivat vaihtelevia. Palloseura keräsi pisteitä ennakkoon kovemmilta IFK Mariehamnilta ja FC Hakalta, mutta hävisi Tampere Unitedille ja FC Hongalle.

Seuran 85-vuotisjuhlaotteluksi oli valittu kotipeli Turun Palloseuraa vastaan 16. elokuuta. Vastakkain asettuivat ainoat joukkueet kauden 2009 Veikkausliigasta, jotka olivat pelanneet myös ensimmäisessä Mestaruussarjassa vuonna 1930. TPS oli kuitenkin tyly juhlavieras viedessään täyden pistepotin Turkuun 0–2 voitolla.

Palloseuran liigapaikka varmistui jo hyvissä ajoin, joten joukkueen peli oli viimeisillä kierroksilla vapautunutta ja tulokset vaihtelevia. VPS:stä edellisellä kaudella lähtenyt Tero Taipale luonnehti ottelua Kuopion kaimaseuraa vastaan Havaiji-jalkapalloksi. Lopulta VPS sijoittui kahdeksanneksi, mikä oli seuran paras sijoitus liigassa vuoden 2005 nousun jälkeen.


|  |  |  |  |  |
| --- | --- | --- | --- | --- |
| 22. huhtikuuta 2009 | Vaasan Palloseura | **0–1** | FC Haka |   |


|  |  |  |  |  |
| --- | --- | --- | --- | --- |
|   |   | (0–1) | Maali 45' Holopainen | Hietalahti  **Yleisöä:** 1 873  **Tuomari:** Mattias Gestranius |
| Raportti |


|  |  |  |  |  |
| --- | --- | --- | --- | --- |
| 27. huhtikuuta 2009 | Vaasan Palloseura | **2–5** | FC Honka |   |


|  |  |  |  |  |
| --- | --- | --- | --- | --- |
|   | Maali 26' Nygård  Maali 67' Saranpää | (1–2) | Maali 18' 48' 79' 90' Vuorinen  Maali 41' Otaru | Hietalahti  **Yleisöä:** 1 424  **Tuomari:** Miikka Lähdesmäki |
| Raportti |


|  |  |  |  |  |
| --- | --- | --- | --- | --- |
| 2. toukokuuta 2009  (18. huhtikuuta 2009) | Tampere United | **1–0** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 62' Pohja | (0–0) |   | Ratinan stadion  **Yleisöä:** 2 102  **Tuomari:** Vesa Hätilä |
| Raportti |


|  |  |  |  |  |
| --- | --- | --- | --- | --- |
| 7. toukokuuta 2009 | FC Lahti | **0–0** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–0) |   | Lahden stadion  **Yleisöä:** 1 934  **Tuomari:** Vesa Pohjonen |
| Raportti |


|  |  |  |  |  |
| --- | --- | --- | --- | --- |
| 13. toukokuuta 2009 | Vaasan Palloseura | **1–2** | FF Jaro |   |


|  |  |  |  |  |
| --- | --- | --- | --- | --- |
|   | Maali 65' Hietaharju | (0–2) | Maali 22' Matrone  Maali 34' Kojola | Hietalahti  **Yleisöä:** 2 874  **Tuomari:** Tony Asumaa |
| Raportti |


|  |  |  |  |  |
| --- | --- | --- | --- | --- |
| 17. toukokuuta 2009 | Turun Palloseura | **2–0** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 25' Riski  Maali 89' Andreasen | (1–0) |   | Veritas Stadion  **Yleisöä:** 5 340  **Tuomari:** Antti Munukka |
| Raportti |


|  |  |  |  |  |
| --- | --- | --- | --- | --- |
| 24. toukokuuta 2009 | Vaasan Palloseura | **2–0** | Rovaniemen Palloseura |   |


|  |  |  |  |  |
| --- | --- | --- | --- | --- |
|   | Maali 12' Björk  Maali 23' Inutile | (2–0) |   | Hietalahti  **Yleisöä:** 2 582  **Tuomari:** Mikko Alakare |
| Raportti |


|  |  |  |  |  |
| --- | --- | --- | --- | --- |
| 28. toukokuuta 2009 | FC Inter | **0–1** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–0) | Maali 69' Smith | Veritas Stadion  **Yleisöä:** 1 109  **Tuomari:** Vesa Hätilä |
| Raportti |


|  |  |  |  |  |
| --- | --- | --- | --- | --- |
| 31. toukokuuta 2009 | Myllykosken Pallo | **0–2** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–1) | Maali 22' Nygård  Maali 86' Aalto | Saviniemi  **Yleisöä:** 1 568  **Tuomari:** Tony Asumaa |
| Raportti |


|  |  |  |  |  |
| --- | --- | --- | --- | --- |
| 17. kesäkuuta 2009 | Vaasan Palloseura | **1–0** | Kuopion Palloseura |   |


|  |  |  |  |  |
| --- | --- | --- | --- | --- |
|   | Maali 11' Forsell | (1–0) |   | Hietalahti  **Yleisöä:** 2 582  **Tuomari:** Ville Järvenpää |
| Raportti |


|  |  |  |  |  |
| --- | --- | --- | --- | --- |
| 25. kesäkuuta 2009 | Vaasan Palloseura | **3–2** | Jyväskylän Jalkapalloklubi |   |


|  |  |  |  |  |
| --- | --- | --- | --- | --- |
|   | Maali 2' Nygård  Maali 37' Koskela  Maali 80' Lindroos | (2–1) | Maali 41' Nam  Maali 90' Kari | Hietalahti  **Yleisöä:** 3 214  **Tuomari:** Jouni Hyytiä |
| Raportti |


|  |  |  |  |  |
| --- | --- | --- | --- | --- |
| 1. heinäkuuta 2009 | Vaasan Palloseura | **3–4** | Helsingin Jalkapalloklubi |   |


|  |  |  |  |  |
| --- | --- | --- | --- | --- |
|   | Maali 17' 20' Inutile  Maali 49' Lyyski | (2–1) | Maali 26' Sorsa  Maali 55' Bah  Maali 59' 69' Pelvas | Hietalahti  **Yleisöä:** 4 247  **Tuomari:** Vesa Pohjonen |
| Raportti |


|  |  |  |  |  |
| --- | --- | --- | --- | --- |
| 5. heinäkuuta 2009 | IFK Mariehamn | **0–0** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–0) |   | Wiklöf Holding Arena  **Yleisöä:** 1 863  **Tuomari:** Tero Nieminen |
| Raportti |


|  |  |  |  |  |
| --- | --- | --- | --- | --- |
| 12. heinäkuuta 2009 | Vaasan Palloseura | **0–1** | Tampere United |   |


|  |  |  |  |  |
| --- | --- | --- | --- | --- |
|   |   | (0–1) | Maali 18' Kangaskolkka | Hietalahti  **Yleisöä:** 2 688  **Tuomari:** Mikko Leino |
| Raportti |


|  |  |  |  |  |
| --- | --- | --- | --- | --- |
| 18. heinäkuuta 2009 | FC Haka | **0–1** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–1) | Maali 43' Smith | Tehtaan kenttä  **Yleisöä:** 1 885  **Tuomari:** Jouni Hyytiä |
| Raportti |


|  |  |  |  |  |
| --- | --- | --- | --- | --- |
| 26. heinäkuuta 2009 | FC Honka | **3–0** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 28' Vuorinen  Maali 41' Lepola  Maali 84' Puustinen | (2–0) |   | Tapiolan urheilupuisto  **Yleisöä:** 2 281  **Tuomari:** Tony Asumaa |
| Raportti |


|  |  |  |  |  |
| --- | --- | --- | --- | --- |
| 2. elokuuta 2009 | Vaasan Palloseura | **1–0** | FC Lahti |   |


|  |  |  |  |  |
| --- | --- | --- | --- | --- |
|   | Maali 85' Lyyski | (0–0) |   | Hietalahti  **Yleisöä:** 2 547  **Tuomari:** Petteri Kari |
| Raportti |


|  |  |  |  |  |
| --- | --- | --- | --- | --- |
| 6. elokuuta 2009 | FF Jaro | **1–3** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 64' Meyer | (0–0) | Maali 53' Björk  Maali 61' Inutile  Maali 88' Lindroos | Pietarsaaren keskuskenttä  **Yleisöä:** 2 361  **Tuomari:** Miikka Lähdesmäki |
| Raportti |


|  |  |  |  |  |
| --- | --- | --- | --- | --- |
| 16. elokuuta 2009 | Vaasan Palloseura | **0–2** | Turun Palloseura |   |


|  |  |  |  |  |
| --- | --- | --- | --- | --- |
|   |   | (0–1) | Maali 3' Paatelainen  Maali 71' Brown | Hietalahti  **Yleisöä:** 2 488  **Tuomari:** Miikka Lähdesmäki |
| Raportti |


|  |  |  |  |  |
| --- | --- | --- | --- | --- |
| 23. elokuuta 2009 | Rovaniemen Palloseura | **2–3** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 50' 57' Ani | (0–1) | Maali 16' Seppälä  Maali 73' Smith  Maali 87' Lyyski | Rovaniemen keskuskenttä  **Yleisöä:** 1 485  **Tuomari:** Antti Munukka |
| Raportti |


|  |  |  |  |  |
| --- | --- | --- | --- | --- |
| 11. syyskuuta 2009 | Vaasan Palloseura | **0–2** | Myllykosken Pallo |   |


|  |  |  |  |  |
| --- | --- | --- | --- | --- |
|   |   | (0–1) | Maali 34' Uimaniemi  Maali Cleiton | Hietalahti  **Yleisöä:** 1 884  **Tuomari:** Tony Asumaa |
| Raportti |


|  |  |  |  |  |
| --- | --- | --- | --- | --- |
| 20. syyskuuta 2009 | Helsingin Jalkapalloklubi | **2–0** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 40' Bah  Maali 62' Mäkelä | (1–0) |   | Finnair Stadium  **Yleisöä:** 6 227  **Tuomari:** Jouni Hyytiä |
| Raportti |


|  |  |  |  |  |
| --- | --- | --- | --- | --- |
| 23. syyskuuta 2009 | Vaasan Palloseura | **2–2** | FC Inter |   |


|  |  |  |  |  |
| --- | --- | --- | --- | --- |
|   | Maali 15' Björk  Maali 20' Kainu | (2–2) | Maali 27' Ojala  Maali 40' Pertot | Hietalahti  **Yleisöä:** 1 676  **Tuomari:** Vesa Pohjonen |
| Raportti |


|  |  |  |  |  |
| --- | --- | --- | --- | --- |
| 26. syyskuuta 2009 | Jyväskylän Jalkapalloklubi | **1–2** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 80' Lahtinen | (0–0) | Maali 81' 87' Hietaharju | Harjun stadion  **Yleisöä:** 2 445  **Tuomari:** Tero Nieminen |
| Raportti |


|  |  |  |  |  |
| --- | --- | --- | --- | --- |
| 4. lokakuuta 2009 | Kuopion Palloseura | **3–3** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 34' Turunen  Maali 44' Nwakaeme  Maali 65' Venäläinen | (2–1) | Maali 26' Inutile  Maali 56' Björk  Maali 69' Koskela | Magnum Areena  **Yleisöä:** 1 406  **Tuomari:** Antti Munukka |
| Raportti |


|  |  |  |  |  |
| --- | --- | --- | --- | --- |
| 17. lokakuuta 2009 | Vaasan Palloseura | **0–0** | IFK Mariehamn |   |


|  |  |  |  |  |
| --- | --- | --- | --- | --- |
|   |   | (0–0) |   | Hietalahti  **Yleisöä:** 1 316  **Tuomari:** Ville Järvenpää |
| Raportti |

### Suomen Cup

VPS osallistui vuoden 2009 Suomen Cupiin. Veikkausliigajoukkueena seura aloitti pelit viidennellä kierroksella, jolloin vastaan arvottiin Kaskö IKn ja Teuvan Pallon yhteisjoukkue KaIK/TePa. Koska Suomen Cupin sääntöjen mukaan alemmalla sarjatasolla pelaava joukkue saa kotiedun vielä tässä vaiheessa, VPS:n suurinumeroisesti voittama ottelu pelattiin Teuvan Keskuskentällä. Palloseura selvitti helpohkosti tiensä jatkoon vielä kakkosessa pelaavan FC Futuran kustannuksella, mutta cup-taival päättyi seuraavalla kierroksella toisen kakkosen joukkueen, FC Jazz-j:n, hakiessa yllätysvoiton Hietalahdesta.


|  |  |  |  |  |
| --- | --- | --- | --- | --- |
| 5. kesäkuuta 2009 | KaIK/TePa | **0–5** | Vaasan Palloseura |   |


|  |  |  |  |  |
| --- | --- | --- | --- | --- |
|   |   | (0–2) | Maali 22' 77' Hangelin  Maali 44' 65' Forsell  Maali 52' Aalto | Teuvan keskuskenttä  **Yleisöä:** ~350  |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 8. heinäkuuta 2009 | FC Futura | **1–4** | Vaasan Palloseura |   |


|  |  |  |  |  |
| --- | --- | --- | --- | --- |
|   | Maali 67' Ahmad | (0–2) | Maali 15' Hahto  Maali 25' Kainu  Maali 61' Oma maali  Maali 80' Lindroos | Porvoon keskuskenttä   |
| Raportti VPS:n sivuilla |


|  |  |  |  |  |
| --- | --- | --- | --- | --- |
| 30. elokuuta 2009 | Vaasan Palloseura | **0–2** | FC Jazz-j |   |


|  |  |  |  |  |
| --- | --- | --- | --- | --- |
|   |   | (0–0) | Maali 51' (rp) Gaetti  Maali 63' Qvist | Hietalahti   **Tuomari:** Mika Koskinen |
| Raportti VPS:n sivuilla |

Joukkue ja pelaajatilastot
--------------------------

| No. |  | Pelaaja | Veikkausliiga | Suomen Cup | Liigacup | Harjoitusottelut |
| --- | --- | --- | --- | --- | --- | --- |
| Ottelut | Maalit | Ottelut | Maalit | Ottelut | Maalit | Ottelut | Maalit |
| 1 | Suomi | Henri Sillanpää | 21 | 0 | 0 | 0 | 4 | 0 | 2 | 0 |
| 2 | Suomi | Jan Ahlvik | 0 | 0 | 0 | 0 | 3 | 0 | 1 | 0 |
| 3 | Yhdysvallat | Lawrence Smith | 22 | 3 | 2 | 0 | 3 | 0 | 2 | 1 |
| 4 | Suomi | Jussi Äijälä | 21 | 0 | 3 | 0 | 6 | 0 | 5 | 0 |
| 5 | Suomi | Joacim Tuuri | 1 | 0 | 3 | 0 | 0 | 0 | 1 | 0 |
| 6 | Suomi | Petteri Forsell | 12 | 1 | 2 | 2 | 7 | 1 | 5 | 0 |
| 7 | Suomi | Tero Koskela | 24 | 2 | 1 | 0 | 7 | 0 | 5 | 1 |
| 8 | Suomi | Jani Lyyski | 26 | 3 | 0 | 0 | 7 | 1 | 3 | 1 |
| 9 | Suomi | Jussi Aalto | 16 | 1 | 3 | 1 | 7 | 0 | 2 | 0 |
| 10 | Suomi | Antonio Inutile | 25 | 5 | 2 | 0 | 4 | 1 | 4 | 2 |
| 11 | Suomi | Toni Hahto | 15 | 0 | 3 | 1 | 0 | 0 | 3 | 1 |
| 12 | Suomi | Henrik Moisander | 8 | 0 | 3 | 0 | 3 | 0 | 3 | 0 |
| 14 | Suomi | Jens Nygård | 25 | 3 | 2 | 0 | 5 | 0 | 5 | 2 |
| 15 | Suomi | Kalle Sandvik | 0 | 0 | 0 | 0 | 1 | 0 | 1 | 0 |
| 16 | Suomi | Jyrki Saranpää | 16 | 1 | 2 | 0 | 6 | 1 | 5 | 0 |
| 17 | Suomi | Juho Alasuutari | 4 | 0 | 1 | 0 | 3 | 0 | 2 | 0 |
| 19 | Suomi | Jan Berg | 25 | 0 | 1 | 0 | 7 | 1 | 2 | 0 |
| 20 | Suomi | Rikard Lindroos | 17 | 2 | 1 | 1 | 6 | 0 | 4 | 0 |
| 21 | Suomi | Arttu Seppälä | 4 | 1 | 1 | 0 | 0 | 0 | 0 | 0 |
| 22 | Suomi | Tony Björk | 26 | 4 | 2 | 0 | 7 | 2 | 5 | 0 |
| 23 | Suomi | Jyri Hietaharju | 25 | 3 | 1 | 0 | 6 | 2 | 4 | 2 |
| 24 | Suomi | Benjamin Slotte | 0 | 0 | 0 | 0 | 0 | 0 | 0 | 0 |
| 25 | Suomi | Pekka Kainu | 21 | 1 | 1 | 1 | 7 | 0 | 4 | 3 |
| 26 | Suomi | Markus Hangelin | 0 | 0 | 2 | 2 | 0 | 0 | 2 | 1 |
| 27 | Suomi | Akseli Juslin | 0 | 0 | 1 | 0 | 0 | 0 | 1 | 0 |
|  | Suomi | Henry Backman | 0 | 0 | 0 | 0 | 0 | 0 | 1 | 0 |
|  | Suomi | Aleksi Valtonen | 0 | 0 | 0 | 0 | 0 | 0 | 1 | 0 |
|  | Suomi | Aleksi Rouhiainen | 0 | 0 | 0 | 0 | 0 | 0 | 1 | 0 |
|  | Suomi | Markus Alopaeus | 0 | 0 | 0 | 0 | 0 | 0 | 1 | 0 |

Pelaajasiirrot
--------------

### Tulleet

* Suomi Jussi Aalto (FF Jaro)
* Suomi Tero Koskela (FC Honka)
* Suomi Jani Lyyski (IFK Mariehamn)
* Suomi Henrik Moisander (Turun Palloseura)
* Suomi Jussi Äijälä (AC Oulu)
* Suomi Rikard Lindroos (Vasa IFK)
* Suomi Pekka Kainu (FC Lahti)
* Yhdysvallat Lawrence Smith (Kokkolan Palloveikot)
* Suomi Petteri Forsell (Kokkolan Palloveikot)
* Suomi Juho Alasuutari (FC YPA)
* Suomi Jan Berg (Kokkolan Palloveikot)

#### Lainat

* Suomi Arttu Seppälä (FC Inter)

### Lähteneet

* Suomi Jani Uotinen (Vasa IFK)
* Suomi Ville Ylinen (FC Kiisto)
* Suomi Miika Ekström (FC Kiisto)
* Suomi Jussi Ekström (FC Kiisto)
* Suomi Ville Koskimaa (FC Honka)
* Puola Maciej Truszczyński (GKP Gorzów Wielkopolski)
* Nigeria Raphael Edereho
* Suomi Joonas Ikäläinen (Rovaniemen Palloseura)
* Suomi Janne Ahola (FC Viikingit)
* Albania Ansi Agolli (KF Tirana)

#### Lainat

* Suomi Petteri Forsell (Lapuan Virkiä)

Lähteet
-------

* Vaasan Palloseuran virallinen sivusto
* Veikkausliigan sivusto

### Viitteet

1. ↑  Juha Reini Vaasan Palloseuran urheilutoimenjohtajaksi  5.9.2008. Vaasan Palloseura. Viitattu 30.11.2008. [vanhentunut linkki]
2. 1 2  Reini käärii hihat välittömästi  5.9.2008. Vaasan Palloseura. Viitattu 30.11.2008. [vanhentunut linkki]
3. ↑  VPS oli Ikäläisen ykkösvaihtoehto  6.11.2008. Pohjalainen. Viitattu 30.11.2008.
4. ↑  Tiistaina asiaa Jani Lyyskistä?  7.11.2008. Pohjalainen. Viitattu 30.11.2008.
5. 1 2 3  Truszczynski ja Edereho eivät jatka VPS:ssa  14.11.2008. Vaasan Palloseura. Viitattu 30.11.2008. [vanhentunut linkki]
6. ↑  Kärkkäinen tyytyväinen VPS:n sopimustilanteeseen  29.11.2008. Veikkausliiga. Viitattu 30.11.2008.
7. 1 2 3 4  VPS:lle tukku uusia sopimuksia  28.11.2008. Vaasan Palloseura. Viitattu 30.11.2008. [vanhentunut linkki]
8. ↑  Sillanpää neuvottelee Wislan kanssa  13.2.2009. Vaasan Palloseura. Viitattu 30.3.2009. [vanhentunut linkki]
9. ↑  Sillanpää jatkaa VPS:ssa  9.3.2009. Veikkausliiga. Viitattu 30.3.2009.
10. ↑  Minna Kallasvuo: Agolli ei enää jaksanut innostua raitapaitaryhmästä  5.5.2009. Pohjalainen. Viitattu 15.5.2009. [vanhentunut linkki]
11. 1 2  Arttu Seppälä loppukaudeksi Vepsuun  19.8.2009. Vaasan Palloseura. Viitattu 14.9.2009. [vanhentunut linkki]
12. 1 2  Petteri Forsell lainalle Virkiään  27.8.2009. Vaasan Palloseura. Viitattu 14.9.2009. [vanhentunut linkki]
13. ↑  Reini jättää Vaasan Palloseuran  19.9.2009. Pohjalainen. Viitattu 12.2.2010.
14. ↑  Kokouksen KV:1.12.2008 09:30:00 pöytäkirja  1.12.2008. Vaasan kaupunki. Viitattu 4.1.2009. [vanhentunut linkki]
15. ↑  Hietalahden liikuntapuiston kehittäminen (doc)  15.12.2008. Vaasan kaupunki. Viitattu 4.1.2009. [vanhentunut linkki]
16. ↑  Hietalahden Liikuntapuisto -raportti (pdf)  13.11.2007. Vaasan kaupunki. Viitattu 4.1.2009. [vanhentunut linkki]
17. ↑  Vaasan jalkapallostadionhanke nytkähti eteenpäin  4.12.2008. Vaasan Palloseura. Viitattu 4.1.2009. [vanhentunut linkki]
18. ↑  Liigalisenssi myönnettiin 14 seuralle  4.12.2008. Palloliitto. Viitattu 9.2.2009. [vanhentunut linkki]
19. ↑  VPS:n leiri Helsingborgiin peruuntuu  27.1.2009. Vaasan Palloseura. Viitattu 9.2.2009. [vanhentunut linkki]
20. ↑  Liigacupin 2009 alkulohko-ottelut joukkueittain  28.11.2008. Veikkausliiga. Viitattu 30.11.2008.
21. ↑  Liigacupin otteluohjelma selvillä  15.12.2008. Vaasan Palloseura. Viitattu 28.1.2009. [vanhentunut linkki]
22. ↑  Jari-Pekka Jouppi: VPS-luotsi haukkui tuomarin munattomaksi  1.7.2009. Yleisradio.  Arkistoitu 5.7.2009. Viitattu 2.7.2009.
23. ↑  Kurinpitovaliokunnan päätöksiä  17.7.2009. Suomen Palloliitto. Viitattu 27.7.2009. [vanhentunut linkki]
24. ↑  Jussi Aalto siirtyy VPS:aan  6.11.2008. Vaasan Palloseura. Viitattu 30.11.2008. [vanhentunut linkki]
25. ↑  Koskela VPS-paitaan  11.11.2008. Vaasan Palloseura. Viitattu 30.11.2008. [vanhentunut linkki]
26. ↑  Lyyski siirtyy Palloseuraan  22.11.2008. Vaasan Palloseura. Viitattu 30.11.2008. [vanhentunut linkki]
27. 1 2 3 4  Viisi uutta pelaajasopimusta  1.12.2008. Vaasan Palloseura. Viitattu 1.12.2008. [vanhentunut linkki]
28. ↑  VPS sopimukseen Jan Bergin kassa  19.1.2009. Vaasan Palloseura. Viitattu 19.1.2009. [vanhentunut linkki]
29. ↑  Kautonen och Uotinen förstärker Vasa IFK Vasa IFK.  Arkistoitu 11.2.2009. Viitattu 3.2.2009. (ruotsiksi)
30. ↑  Tommi Kautonen VIFK:n valmentajaksi, Jani Uotinen keskikentälle *30.1.2009*. Pohjalainen. Viitattu 3.2.2009.
31. ↑  Kiiston edustusjoukkue lähes valmis  4.2.2009. FC Kiisto. Viitattu 9.2.2009.
32. ↑  Miika Ekström palaa Kiistoon, Saranpää ja Lindberg jatkavat  15.1.2009. FC Kiisto.  Arkistoitu 4.11.2013. Viitattu 18.1.2009.
33. ↑  Uusia pelaajasopimuksia  20.11.2008. FC Kiisto. Viitattu 30.11.2008. [vanhentunut linkki]
34. ↑  Honka vahvistui kovalla kolmikolla  12.11.2008. FC Honka.  Arkistoitu 7.11.2021. Viitattu 30.11.2008.
35. ↑  Joonas Ikäläinen RoPSin paitaan  19.11.2008. Rovaniemen Palloseura.  Arkistoitu 5.3.2016. Viitattu 30.11.2008.
36. ↑  Kolme uutta pelaajasopimusta  9.12.2008. FC Viikingit.  Arkistoitu 25.12.2008. Viitattu 4.1.2009.
37. ↑  Ansi Agolli palaa Tiranaan  4.5.2009. Vaasan Palloseura. Viitattu 15.5.2009. [vanhentunut linkki]